

Matice hrvatske 11

21000 Split

tel.: 021 / 558 420, 558 428

e-mail:iiigs@trema.hr

[www.trema.hr](http://www.trema.hr)

Facebook: mioc.split

Instagram: @trema.hr

*Mi smo dinamična škola sa srcem u kojoj ćete puno raditi, ali će vam se sav trud isplatiti.*

|  |  |  |  |
| --- | --- | --- | --- |
| Program | Broj učenika | Predmeti značajni za izbor kandidata | Bodovi zadnje  rangiranog  učenika/ce 2022./23. |
| PRIRODOSLOVNO-MATEMATIČKA GIMNAZIJA | 156 | Hrvatski jezik, Matematika, 1. strani jezik, Fizika, Kemija i Biologija | 75,97 |

Slika na kojoj se prikazuje tekst, u dvorani, stol, restoran

Opis je automatski generiran

* Škola provodi gimnazijski prirodoslovno-matematički program. Matematika, fizika i informatika su zastupljene većim brojem sati tijekom sve četiri godine obrazovanja. Učenici imaju 5 sati matematike u 1. i 2. razredu te 6 sati u 3. i 4. razredu. Tijekom sve četiri godine imaju 3 sata fizike i 3 sata informatike tjedno.
* Unutar redovite nastave provodimo laboratorijske vježbe iz kemije, biologije, fizike i informatike što našim učenicima omogućava stjecanje praktičnih znanja i vještina.

Nastavnici organiziraju pripremnu nastavu za državnu maturu za učenike završnih razreda.

Škola je opremljena suvremenom tehnologijom, specijaliziranim kabinetima, interaktivnim pločama, liftom za osobe s invaliditetom, čitaonicom i knjižnicom.

***FAKULTATIVNA NASTAVA***

Zainteresirani učenici mogu se uključiti u fakultativnu nastavu talijanskoga jezika te uz nastavu, zahvaljujući projektima i studijskim putovanjima, učiti o talijanskoj kulturi.

***DODATNA NASTAVA***

Za nadarene učenike nudimo dodatnu nastavu iz matematike, fizike, kemije, biologije, informatike, logike, filozofije, engleskoga i hrvatskoga jezika.

Redovito osvajamo prva mjesta na županijskim i državnim natjecanjima iz svih predmeta, a naši učenici svake godine sudjeluju i na brojnim međunarodnim natjecanjima gdje postižu zavidne rezultate.

***IZVANNASTAVNE AKTIVNOSTI I PROJEKTI***

U školi djeluju različiti školski klubovi i grupe, a učenici se, ovisno o svojim interesima, mogu uključiti u različite projekte i humanitarne akcije (kuhamo za beskućnike, doniramo, pomažemo).

Školski klubovi i grupe: *ŠKOLSKO SPORTSKO DRUŠTVO, VOLONTERSKI KLUB „MIOČIĆI“, VOLONTERI CRVENOG KRIŽA, WEB GRUPA, FOTO KLUB, DEBATNI KLUB, PSIHOLOŠKA GRUPA, MLADI PRIRODOSLOVCI, EDIT- CODE SCHOOL, ENGLISH ALL AROUND, DABAR.*

Potičemo učenike da sudjeluju u raznovrsnim izvannastavnim aktivnostima te tako, osim intelektualnih sposobnosti, stječu raznolika životna iskustva te razvijaju emocionalnu i socijalnu inteligenciju. Upravo zbog toga organiziramo tematske projektne dane te se trudimo na inovativne i zabavne načine obilježiti dane kao što su:

Dan škole ~Pokladni utorak ~ Valentinovo ~Tjedan mozga ~Dan broja PI ~ Tjedan psihologije ~Dan eTwinninga ~ Tjedan Crvenog križa ~Tjedan mentalnog zdravlja.

Svake godine sve je više projekata u kojima naši učenici mogu sudjelovati:

\*Erasmus + Let us sail together \*Noć karijera \*Miocchess \*Spoznaj bioraznolikost \*Nauči, pomozi, spasi \*Glazbena školica \*Analiziraj ovo! \*Dani talijanske kulture \*Drvokod \*Biosigurnost i biozaštita u OŠ i SŠ u RH \*Budi i ti znanstvenik! \*Poezija u predahu \*Kutak za reciklažu \*Projektni dan \*eTwinning \*Centar izvrsnosti \*Bus znanja


***NAŠ PONOS***

• Naši učenici postižu najbolje rezultate na državnoj maturi u Hrvatskoj (87 % maturanata uspijeva upisati fakultet svog prvog izbora).

• Prolaznost na državnoj maturi je 100%

• Naši učenici najčešće upisuju studije iz područja tehničkih i prirodnih znanosti, studij medicine i farmacije.





Od ove školske godine (2023./2024.) nudimo i IB Diploma Programme (DP) - predsveučilišni program namijenjen učenicima od 16 do 19 godina. Provodi se u trećem i četvrtom razredu srednje škole.